**สัญญาการติดตั้งระบบผลิตไฟฟ้าพลังงานแสงอาทิตย์**

สัญญาเลขที่ oaone - P-202๕/0๐๐...

วันที่ .........................................

สัญญาฉบับนี้ทำขึ้นระหว่าง **บริษัท โอเอวัน จำกัด** สำนักงานใหญ่เลขที่ ๓๐๐/๕๗ หมู่บ้าน  
กลางเมืองเออร์บาเนี่ยน พระราม ๙-ลาดพร้าว ซอยลาดพร้าว ๘๔ ถนนประดิษฐ์มนูธรรม แขวงวังทองหลาง   
เขตวังทองหลาง กรุงเทพมหานคร ๑๐๓๑๐ โดย นางสาวฐิติมา มโนหมั่นศรัทธา ตำแหน่งประธานกรรมการบริหาร ผู้มีอำนาจลงนามผูกพันนิติบุคคลปรากฏตามหนังสือรับรองบริษัทฯ ต่อไปในสัญญานี้จะเรียกว่า “**ผู้ขาย**” ฝ่ายหนึ่ง กับ ............................................................................ ตั้งอยู่เลขที่ ………………………......................…….………………… ……………………………………………………………………….… โดยมี ……………………………………………………………………….... ตำแหน่ง ………………………………………………………...… ผู้มีอำนาจลงนามผูกพันนิติบุคคลปรากฏตามหนังสือรับรอง ต่อไปในสัญญานี้จะเรียกว่า “**ผู้ซื้อ**” อีกฝ่ายหนึ่ง

**ผู้ขาย** เป็นผู้ประกอบกิจการด้านพลังงาน พัฒนาออกแบบ ดำเนินการก่อสร้าง และบริหารจัดการระบบผลิตไฟฟ้าจากพลังงานแสงอาทิตย์ ซึ่งต่อไปในสัญญาฉบับนี้เรียกว่า “**ระบบผลิตไฟฟ้าพลังงานแสงอาทิตย์**” หรือ “**โซลาร์เซลล์**” ผู้ซื้อต้องการให้ผู้ขายมาติดตั้งระบบโซลาร์เซลล์ให้แก่ตน

**๑.ชนิดและขอบเขตของสัญญา**

๑.1 **ผู้ขาย** มีหน้าที่สำรวจ ออกแบบ ก่อสร้าง และติดตั้งระบบผลิตไฟฟ้าพลังงานแสงอาทิตย์ประเภทติดตั้งบนหลังคา (solar rooftop) กำลังการผลิตไฟฟ้าขนาด ............... Kwp. ณ สถานที่ตั้งที่ผู้ซื้อกำหนด คือบ้านเลขที่..............................................................................................................................................................

...................................................................................................................................................................................

๑.2 **ผู้ซื้อ** เป็นผู้ประกอบธุรกิจหรือกิจการซึ่งเป็นผู้ใช้ไฟฟ้ากับการไฟฟ้านครหลวง (กฟน.) หรือการไฟฟ้าส่วนภูมิภาค (กฟภ.) และมีพื้นที่หลังคา หรือพื้นที่อื่นในกรรมสิทธิ์ และ/หรือสิทธิในการใช้พื้นที่ มีความประสงค์ให้ผู้ขายติดตั้งระบบผลิตไฟฟ้า solar rooftop รวมทั้งอุปกรณ์อื่นที่เกี่ยวข้อง ณ สถานที่ตั้งดังกล่าวข้างต้น ภายใต้เงื่อนไขและข้อกำหนดในสัญญาดังนี้

๑.3 ผู้ซื้อจะชำระค่าดำเนินการก่อสร้างติดตั้งระบบผลิตไฟฟ้า ๒ งวด ดังนี้

๑.๓.๑ งวดที่ ๑ ชำระร้อยละ ๓๐ ของราคาที่ทั้งสองฝ่ายตกลงราคากัน ณ วันที่ทั้งสองฝ่ายลงนามในสัญญาฉบับนี้ เป็นเงิน.................................บาท ( ...........................................................................บาท )

๑.๓.๒ งวดที่ ๒ ชำระเงินที่เหลือทั้งหมดในวันที่ผู้ซื้อตรวจรับระบบผลิตไฟฟ้าพลังงานแสงอาทิตย์เรียบร้อยแล้ว เป็นเงิน..............................บาท ( ...........................................................................บาท )

การชำระเงินทั้งสองงวดให้ชำระเป็นเงินสด หรือโอนเงินสดผ่านบัญชีบริษัท โอเอวัน จำกัด

๑.4 ผู้ซื้อมีหน้าที่ในการอำนวยความสะดวกและจัดเตรียมพื้นที่ติดตั้งระบบผลิตไฟฟ้าดังกล่าวให้แก่ผู้ขาย เพื่อให้การดำเนินการสำเร็จลุล่วงไปโดยดี

**๒. มูลค่าสัญญา**

สัญญานี้มูลค่าทั้งสิ้น..................................บาท .( ...............................................................บาท )

**๓. ระยะเวลาของสัญญา**

สัญญานี้มีระยะเวลา ๒ (สอง) ปี นับถัดจากวันส่งมอบระบบโซลาร์เซลล์ให้แก่ผู้ซื้อ

**๔. หน้าที่และความรับผิดชอบ**

๔.๑ ผู้ขายต้องดำเนินการก่อสร้างและติดตั้งระบบผลิตไฟฟ้าตามสัญญานี้ให้แล้วเสร็จพร้อมใช้งาน ภายในระยะเวลา ๖ เดือน หลังจากได้รับมอบพื้นที่ทั้งหมดสำหรับการก่อสร้างติดตั้งระบบผลิตไฟฟ้าและส่วนควบจากผู้ซื้อ โดยประมาณการระยะเวลาการดำเนินงานและขั้นตอนการติดตามเอกสารแนบท้ายสัญญา 2

๔.๒ ผู้ขายรับผิดชอบต่องานปฏิบัติงานและบำรุงรักษาระบบผลิตไฟฟ้า (O&M) เป็นระยะเวลา ๒ (สอง) ปี นับตั้งแต่วันที่เริ่มทดสอบจ่ายไฟฟ้าที่ผลิตได้เข้าระบบได้อย่างเสถียรสมบูรณ์ (mini COD) กรณีมีเหตุขัดข้องกับระบบผลิตไฟฟ้าประเภทติดตั้งบนหลังคา (Solar rooftop) รวมถึงวัสดุอุปกรณ์ที่เกี่ยวข้อง ผู้ขาย รวมถึงตัวแทน พนักงาน คนงาน และบุคคลที่ได้รับมอบหมายจากผู้ขาย มีสิทธิ์ที่จะเข้าไปดำเนินการแก้ไข ปรับปรุงให้อยู่ในสภาพปรกติใช้การได้ภายใน 48 (สี่สิบแปด) ชม. นับจากเวลาที่ได้รับแจ้งและทราบเหตุขัดข้องจนกว่าสิ้นสุดสัญญา ทั้งนี้ผู้ขายจะตรวจสอบ บำรุงรักษา และดูแลให้ระบบผลิตไฟฟ้า รวมทั้งวัสดุอุปกรณ์ที่เกี่ยวข้องให้อยู่ในสภาพดีอยู่เสมอด้วยค่าใช้จ่ายของผู้ขายเอง เว้นแต่กรณีที่ความเสียหายเกิดขึ้นจากการใช้งานโดยผิดวิธี หรือเกิดจากการกระทำโดยจงใจ หรือประมาทเลินเล่อที่อยู่ในความรับผิดชอบของผู้ซื้อ

กรณีที่มีเหตุจำเป็นที่ทำให้ไม่สามารถแก้ไขข้อขัดข้องภายในเวลาที่กำหนด เช่น สินค้าตามสัญญาไม่มีการผลิตหรือจำหน่ายแล้ว หรือเป็นสินค้าที่ต้องสั่งจากต่างประเทศ ผู้ขายต้องมีหนังสือชี้แจงเหตุขัดข้องนั้นเป็นเอกสารที่ผู้มีอำนาจทางนิติบุคคล ณ เวลานั้นลงนาม และใช้อุปกรณ์ตัวใหม่หรืออุปกรณ์ชั่วคราวมาแก้ไขให้การทำงานเป็นปกติโดยเร็ว และเหตุจำเป็นนี้ทำให้ผู้ขายไม่ต้องเสียค่าปรับจากการดำเนินการที่ล่าช้า

๔.๓ ผู้ขายเป็นผู้ดำเนินการด้านเอกสารราชการ และใบอนุญาตต่าง ๆ ที่เกี่ยวข้องกับระบบผลิตไฟฟ้าประเภทติดตั้งบนหลังคา (Solar rooftop) และการซื้อขายไฟฟ้าตามสัญญานี้ โดยผู้ซื้อยินยอมมอบอำนาจและเตรียมเอกสารที่เกี่ยวข้องให้ผู้ขายเป็นตัวแทนจัดทำเอกสารให้ในนามของผู้ซื้อ

๔.4 ผู้ขายเป็นผู้รับผิดชอบในการออกแบบและทำรายการคำนวณสำหรับการติดตั้งแผงเซลล์แสงอาทิตย์บนพื้นที่หลังคาหรือพื้นที่ติดตั้ง โดยพื้นที่ติดตั้งและแบบการก่อสร้างคู่สัญญาทั้งสองฝ่ายเห็นชอบร่วมกัน หากมีความเสียหายเกิดขึ้นเนื่องจากการติดตั้งแผงเซลล์แสงอาทิตย์บนหลังคา หรือต่อพื้นที่ติดตั้ง ทางผู้ขายตกลงเป็นผู้รับผิดชอบความเสียหายที่เกิดขึ้น เว้นแต่ความเสียหายดังกล่าวเกิดขึ้นจากเหตุสุดวิสัย หรือเกิดจากการกระทำอันเป็นความผิดของผู้ซื้อ

๔.๕ ผู้ซื้อเป็นเจ้าของกรรมสิทธิ์หรือมีสิทธิครอบครองบนพื้นที่หลังคาหรือพื้นอาคารส่วนอื่นใดที่ถูกกำหนดให้ใช้สำหรับการติดตั้งระบบผลิตไฟฟ้าตามสัญญานี้ และผู้ซื้อยินยอมให้ผู้ขายเป็นผู้เข้าดำเนินการติดตั้งระบบผลิตไฟฟ้าตามสัญญานี้ให้เป็นไปตามแบบแผนผังพื้นที่ติดตั้งตามเอกสารแนบท้ายสัญญา 1 ซึ่งถือเป็นส่วนหนึ่งของสัญญานี้ โดยตกลงส่งมอบพื้นที่หลังคาหรือพื้นอาคารส่วนอื่นใดที่ถูกกำหนดให้ใช้สำหรับการติดตั้งระบบผลิตไฟฟ้าตามสัญญานี้ ดังกล่าวให้แก่ผู้ขายเพื่อดำเนินการก่อสร้างและติดตั้งภายในกำหนด 90 วัน นับแต่วันที่ทั้งสองฝ่ายลงนามในสัญญานี้ ซึ่งต่อไปจะเรียกว่า “**พื้นที่ติดตั้ง**” รวมถึงยินยอมให้สิทธิ หรือจดทะเบียนให้สิทธิในการใช้พื้นที่ติดตั้ง (หากจำเป็นต้องจดทะเบียนสิทธิตามเงื่อนไขของสถาบันการเงินของผู้ขาย) ตลอดจนครบอายุสัญญา

๔.๖ ผู้ซื้อตกลงยินยอมและอนุญาตให้ผู้ขาย รวมถึงตัวแทน พนักงาน คนงาน และบุคคลที่ได้รับมอบหมายจากผู้ขาย มีสิทธิเข้าไปในพื้นที่ติดตั้ง รวมถึงพื้นที่ต่อเนื่องอันเป็นพื้นที่นำไปสู่พื้นที่ติดตั้ง เพื่อดำเนินการตามวัตถุประสงค์ของสัญญานี้ได้ตลอดอายุของสัญญานี้

๔.๗ ผู้ซื้อรวมถึง ตัวแทน พนักงาน คนงานของผู้ซื้อ จะไม่เข้าไปแก้ไข ปรับปรุง หรือก่อสร้างสิ่งปลูกสร้างใด ๆ ในพื้นที่ติดตั้งระบบผลิตไฟฟ้าตามสัญญานี้หรือดำเนินการอื่นใดอันอาจก่อให้เกิดผลกระทบหรือความเสียหายต่อระบบผลิตไฟฟ้า โดยไม่ได้รับความยินยอมเป็นหนังสือจากผู้ขายก่อน ตลอดอายุสัญญานี้

๔.๘ ผู้ซื้อรับรองว่าผู้ซื้อจะสอดส่องดูแลและใช้ความระมัดระวังเพื่อป้องกันมิให้มีเศษหิน เหล็ก กิ่งไม้ หรือวัตถุอื่นใดตกหล่น หรือก่อให้เกิดความเสียหายต่อแผงเซลล์แสงอาทิตย์ที่ติดตั้งในระบบผลิตไฟฟ้าตามสัญญานี้

๔.๙ ผู้ขายไม่จำเป็นต้องรับผิดเพื่อความเสียหายอย่างใด หากความเสียหายที่เกิดขึ้นนั้นได้เกิดขึ้นเพราะความผิดหรือความประมาทเลินเล่อของผู้ซื้อ ตัวแทน พนักงาน ลูกจ้างหรือบุคคลใดๆ ที่อยู่ในการดูแลและความรับผิดชอบของผู้ซื้อ

๔.1๐ ผู้ซื้อมีหน้าที่ต้องดูแลรักษาระบบผลิตไฟฟ้า solar rooftop เสมือนกับวิญญูชนจะพึงสงวน ทรัพย์สินของตนและต้องดูแลรักษาซ่อมแซมทรัพย์สินที่เช่าให้อยู่ในสภาพปกติใช้การได้ดีอยู่เสมอ และต้องไม่ใช้ทรัพย์สินผิดลักษณะแห่งทรัพย์สินหรือเกินควรแก่สภาพการใช้งานตามธรรมดา

๔.1๑ ผู้ขาย และผู้ซื้อ จะร่วมมือกันในการที่จะได้มาซึ่งใบอนุญาตต่าง ๆ ตามกฎหมายที่เกี่ยวข้อง โดยเอกสารต่าง ๆ ที่ทางผู้ซื้อจะต้องเตรียมให้ทางผู้ขาย

**๕. เหตุสุดวิสัย**

๕.1 ในกรณีที่คู่สัญญาฝ่ายหนึ่งฝ่ายใดปฏิบัติหน้าที่ล่าช้าหรือผิดสัญญานี้ เนื่องมาจากเหตุสุดวิสัย ที่มิให้ถือว่าคู่สัญญาฝ่ายนั้นผิดสัญญา และคู่สัญญาอีกฝ่ายหนึ่งไม่มีสิทธิเรียกร้องค่าเสียหายที่เกิดขึ้นจากคู่สัญญาฝ่ายนั้นไม่ว่าด้วยเหตุใด

คำว่า “**เหตุสุดวิสัย**” หมายความว่า เหตุใดๆ อันจะเกิดขึ้นหรือจะให้ผลพิบัติซึ่งเป็นเหตุที่ไม่อาจป้องกันได้ แม้ทั้งบุคคลผู้จะต้องประสบหรือใกล้จะต้องประสบกับเหตุดังกล่าวนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้น ตามที่บัญญัติไว้ในประมวลกฎหมายแพ่งและพาณิชย์ และให้รวมถึงเหตุต่างๆ ดังต่อไปนี้

๕.1.1 จากภัยธรรมชาติ เช่น แผ่นดินไหว พายุ น้ำท่วม หรือ ไฟไหม้ ที่เกิดจากไฟฟ้าลัดวงจรโดยไม่ทราบสาเหตุ

๕.1.2 ระบบการผลิตและจ่ายไฟฟ้าทำงานขัดข้อง เนื่องจากความชำรุดเสียหายของระบบผลิตไฟฟ้าจากแผงโซล่าร์เซลล์ หรืออุปกรณ์ใดๆ ที่เกี่ยวข้องซึ่งไม่ได้เกิดจากการกระทำที่เป็นความผิดของผู้ขาย

๕.2 ในกรณีที่เกิดเหตุสุดวิสัยขึ้น คู่สัญญาฝ่ายที่จะอ้างเหตุสุดวิสัยต้องดำเนินการดังนี้

๕.2.1 แจ้งให้อีกฝ่ายหนึ่งทราบถึงเหตุสุดวิสัยดังกล่าวโดยเร็วที่สุดเท่าที่จะทำได้พร้อมด้วย รายละเอียดของเหตุที่เกิดขึ้นและระยะเวลาที่จำเป็นในการแก้ไขเยียวยาความเสียหายจากเหตุสุดวิสัยนั้น

๕.2.2 ใช้ความพยายามอย่างที่สุดในการแก้ไขสถานการณ์ดังกล่าวให้กลับสู่สภาพปกติโดยเร็ว

๕.2.3 มีสิทธิเรียกร้องค่าเสียหาย ในกรณีที่เกิดเหตุจากบุคคลที่สามได้

๕.2.4 กรณีคู่สัญญาฝ่ายหนึ่งฝ่ายใดไม่สามารถปฏิบัติตามสัญญาได้ทั้งหมดหรือบางส่วน เนื่องจากเหตุสุดวิสัยต่อเนื่องกันเกินกว่า 60 วัน คู่สัญญาแต่ละฝ่ายมีสิทธิบอกเลิกสัญญาได้ โดยส่งคำบอกกล่าวเป็นหนังสือไปยังคู่สัญญาอีกฝ่ายหนึ่งทราบล่วงหน้าเป็นเวลาไม่น้อยกว่า 15 วัน

**๖. เอกสารอันเป็นส่วนหนึ่งของสัญญา**

เอกสารดังต่อไปนี้ให้ถือว่าเป็นส่วนหนึ่งของสัญญาฉบับนี้

๖.๑ เอกสารแนบท้ายสัญญา 1 แบบการก่อสร้าง จำนวน 1 ชุด

๖.๒ เอกสารแนบท้ายสัญญา 2 เอกสารเสนอโครงการ จำนวน 1 ชุด

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ผู้ซื้อและผู้ขายจะพิจารณาร่วมกันและยุติข้อพิพาทอย่างฉันท์มิตร กรณีที่หาข้อยุติไม่ได้ คู่สัญญาแต่ละฝ่ายมีสิทธินำข้อพิพาทนั้นขึ้นสู่ศาลเพื่อพิจารณา

**๗. ข้อตกลงอื่นๆ**

๗.1 การตีความและการบังคับให้เป็นไปตามข้อกำหนดหรือเงื่อนไขของสัญญานี้ ให้อยู่ภายใต้บังคับของกฎหมายไทย

๗.2 ในกรณีที่ข้อกำหนดใด ๆ ในสัญญานี้ ขัดต่อกฎหมายและทำให้ไม่มีผลบังคับใช้ตามกฎหมายให้ถือว่าข้อกำหนดดังกล่าวแยกต่างหากจากข้อกำหนดอื่นของสัญญานี้ซึ่งมีผลบังคับใช้ได้สมบูรณ์ตามกฎหมาย

๗.3 สัญญาฉบับนี้จะแก้ไข หรือเปลี่ยนแปลงมิได้ เว้นแต่การแก้ไขหรือการเปลี่ยนแปลงดังกล่าว คู่สัญญาทั้งสองฝ่ายจะตกลงร่วมกันและจัดทำเป็นลายลักษณ์อักษร

๗.4 การบอกกล่าว ทวงถามหรือส่งเอกสารใดๆ ไปยังคู่สัญญาฝ่ายอื่นตามภูมิลำเนา ตามที่ระบุไว้ในสัญญานี้ สามารถใช้จดหมายที่เป็นกระดาษ หรือจดหมายอิเล็กทรอนิกส์ได้ทั้งคู่ ให้ถือว่าเป็นการส่งโดยชอบ และคู่สัญญาฝ่ายนั้นได้รับทราบเมื่อคำบอกกล่าว ทวงถามหรือเอกสารนั้นพึงไปถึงตามปกติ

สัญญานี้ทำขึ้นเป็นสองฉบับ ข้อความถูกต้องตรงกัน ทั้งสองฝ่ายได้อ่านและเข้าใจข้อความโดยตลอดแล้ว เห็นว่าถูกต้องตามเจตนาของตน จึงลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ



|  |  |  |
| --- | --- | --- |
| ลงชื่อ........................ ........................( ผูขาย )  ( นางสาวฐิติมา มโนหมั่นศรัทธา )  ประธานกรรมการบริหาร |  | ลงชื่อ................................................( ผูซื้อ )  (..............................................)  .............................................. |
|  |  |  |
| ลงชื่อ................................................( พยาน )  (..............................................)  .............................................. |  | ลงชื่อ................................................( พยาน )  (..............................................)  .............................................. |

**เอกสารแนบท้ายสัญญา 1**

**แบบการก่อสร้าง**

รายละเอียดแบบการก่อสร้างจะขึ้นกับสถานที่และพื้นที่ที่จะติดตั้ง รวมถึงขนาดกำลังการผลิตที่วิศวกรของบริษัทจะทำการออกแบบหลังจากที่มีการสำรวจพื้นที่แล้ว

แบบการก่อสร้างจะขึ้นกับความตกลงร่วมกับระหว่างผู้ซื้อกับผู้ขาย หากแบบที่วิศวกรออกแบบมา ผู้ซื้อไม่พึงพอใจ สามารถให้วิศวกรแก้ไขใหม่จนกว่าจะเป็นที่พึงพอใจทั้งสองฝ่าย

**เอกสารแนบท้ายสัญญา 2**

**เอกสารเสนอโครงการ**

บริษัท โอเอวัน จำกัด จะดำเนินการก่อสร้างและติดตั้งระบบผลิตไฟฟ้าตามสัญญาให้แล้วเสร็จพร้อมใช้งาน ภายในระยะเวลา ๖ เดือน หลังจากได้รับมอบพื้นที่ทั้งหมดสำหรับการก่อสร้างติดตั้งระบบผลิตไฟฟ้าและส่วนควบจากผู้ซื้อ โดยประมาณการระยะเวลาการดำเนินงานและขั้นตอนการติดตามผลการดำเนินการ ดังนี้

1. บริษัทฯ จะทำการสำรวจพื้นที่สำหรับการติดตั้งระบบผลิตไฟฟ้าภายในวันที่.........................
2. บริษัทฯ จะทำการออกแบบการติดตั้งระบบผลิตไฟฟ้าให้แล้วเสร็จภายวันที่..........................
3. บริษัทฯ จะทำการก่อสร้างและติดตั้งระบบผลิตไฟฟ้าให้แล้วเสร็จภายวันที่............................
4. บริษัทฯ จะทำการทดสอบระบบผลิตไฟฟ้าให้แล้วเสร็จภายวันที่..........................
5. บริษัทฯ จะทำการส่งมอบระบบผลิตไฟฟ้าให้ผู้ซื้อภายวันที่..........................
6. บริษัทฯ จะทำการตรวจวัดการผลิตกระแสไฟฟ้าให้กับผู้ซื้อเป็นประจำทุกวันตลอดระยะเวลาประกัน ๒ ปี หากพบปัญหาจะทำการแจ้งให้ผู้ซื้อดำเนินการแก้ไขด้วยตนเอง แต่หากว่าเป็นเหตุสุดวิสัยที่ผู้ซื้อจะทำได้ด้วยตนเองบริษัทฯ จะส่งเจ้าหน้าที่ของบริษัทฯ ไปแก้ไขปัญหานั้นโดยไม่คิดค่าใช้จ่าย
7. บริษัทฯ จะทำการตรวจวัดความสมบูรณ์ของระบบผลิตไฟฟ้าปีละ ๒ ครั้ง เป็นเวลา ๒ ปี
8. บริษัทฯ จะทำการล้างแผงโซลาร์เซลล์ให้อย่างน้อยปีละ ๒ ครั้ง เป็นเวลา ๒ ปี
9. ภายในระยะเวลาประกัน ถ้าเกิดความเสียหายของอุปกรณ์ผลิตกระแสไฟฟ้า บริษัทฯ จะทำการเปลี่ยนอุปกรณ์ที่มีปัญหานั้นให้ใหม่โดยไม่คิดค่าใช้จ่าย